ระเบียบกรุงเทพมหานครระเบียบกรุงเทพมหานครว่าด้วยเงินนอกงบประมาณพ.ศ. ๒๕๓๖ อาศัยอำนาจตาความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ๒๐ และข้อ ๒๑ แห่งข้อบัญญัติกรุงเทพมหานคร เรื่อง วิธีการงบประมาณ พ.ศ. ๒๕๒๙ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่าระเบียบกรุงเทพมหานคร ว่าด้วยเงินนอกงบประมาณ พ.ศ. ๒๕๓๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้เงินนอกงบประมาณ หมายความว่า เงินรายรับที่มิได้กำหนดไว้ในข้อบัญญัติงบประมาณรายจ่ายประจำปีหรือข้อบัญญัติงบประมาณรายจ่ายเพิ่มเติมของกรุงเทพมหานครรวมถึงเงินรายรับที่มีกฎหมายข้อบัญญัติ ระเบียบ ข้อบังคับ หรือคำคำสั่งอื่นใดกำหนดให้ไม่ต้องนำส่งเป็นเงินรายรับของกรุงเทพมหานครหน่วยงาน หมายความว่าหัวหน้าหน่วยงานตามกฎหมาย ว่าด้วยระเบียบบริหารราชการกรุงเทพมหานครและส่วนราชการตามประกาศกรุงเทพมหานคร เรื่อง การแบ่งส่วนราชการภายในหน่วยงานและการกำหนดอำนาจหน้าที่ของส่วนราชการของกรุงเทพมหานครที่ไม่ต่ำกว่าระดับกองหัวหน้าหน่วยงาน หมายความว่า หัวหน้าหน่วยงานตำแหน่งปลัดกรุงเทพมหานครผู้อำนวยการสำนักหัวหน้าสำนักงานคณะกรรมการข้าราชการกรุงเทพมหานคร เลขานุการผู้ว่าราชการกรุงเทพมหานครเลขานุการสภากรุงเทพมหานคร ผู้อำนวยโรงพยาบาล ผู้อำนวยการกอง หัวหน้ากองเลขานุการสำนัก ผู้อำนวยการเขต หรือหัวหน้าหน่วยงานที่ดำรงตำแหน่งเทียบได้ไม่ต่ำกว่านี้หน่วยการคลัง [๒] หมายความว่า หน่วยงานซึ่งมีหน้าที่เกี่ยวกับการรับเงินการเบิกจ่ายเงิน การถอนเงิน การนำส่งเงิน การฝากเงิน และการเก็บรักษาเงิน ทั้งนี้ให้รวมถึงฝ่ายการคลัง สำนักงานเลขนุการสำนัก ฝ่ายการคลัง กองกลางสำนักปลัดกรุงเทพมหานครฝ่ายการคลัง สำนักงานเขต ฝ่ายบริหารงานทั่วไปสำนักงานเลขานุการผู้ว่าราชการกรุงเทพมหานคร ฝ่ายบริหารงานทั่วไปสำนักงานเลขานุการกรม สภากรุงเทพมหานคร และฝ่ายการคลัง สำนักงานเลขานุการสำนักงานคณะกรรมการข้าราชการกรุงเทพมหานครด้วยหัวหน้าหน่วยการคลัง[๓] หมายความว่า หัวหน้าหน่วยงานซึ่งมีหน้าที่เกี่ยวกับการรับเงินการเบิกจ่ายเงินการถอนเงิน การนำส่งเงิน การฝากเงิน และการเก็บรักษาเงิน ทั้งนี้ให้รวมถึงหัวหน้าฝ่ายการคลัง สำนักงานเลขานุการสำนักหัวหน้าฝ่ายการคลัง กองกลางสำนักปลัดกรุงเทพมหานคร หัวหน้าฝ่ายการคลัง สำนักงานเขตหัวหน้าฝ่ายบริหารงานทั่วไป สำนักงานเลขานุการผู้ว่าราชการกรุงเทพมหานครหัวหน้าฝ่ายบริหารงานทั่วไป สำนักงานเลขานุการสภากรุงเทพมหานครและหัวหน้าฝ่ายการคลัง สำนักงานเลขานุการสำนักงานคณะกรรมการข้าราชการกรุงเทพมหานครด้วยข้อ ๔ การอนุมัติเปิด-ปิดบัญชี และการปรับปรุงบัญชีเงินนอกงบประมาณในกรณีฝากกองการเงิน สำนักคลังให้เป็นอำนาจของผู้อำนวยการสำนักการคลังการอนุมัติเปิด-ปิดบัญชีและการปรับปรุงบัญชีเงินนอกงบประมาณในกรณีฝากกองการเงิน สำนักคลังให้เป็นอำนาจของหัวหน้าหน่วยงานข้อ ๕ การนำเงินนอกงบประมาณฝากกองการเงินสำนักการคลัง ให้นำฝากพร้อมด้วยสมุดใบนำฝากเงินนอกงบประมาณสมุดคู่มือฝากเงินนอกงบประมาณ และบันทึกขออนุมัติฝากเงินโดยให้หัวหน้างานผู้ฝากเงินลงลายมือชื่อในใบนำฝากเงินนอกงบประมาณและบันทึกขออนุมัติฝากเงินให้ผู้อำนวยการกองการเงินและเจ้าหน้าที่ผู้ที่ได้รับมอบหมายจากผู้อำนวยการกองการเงินลงลายมือชื่อรับเงินในใบนำฝากเงินนอกงบประมาณและสมุดคู่มือฝากเงินนอกงบประมาณและให้ผู้อำนวยการสำนักการคลังเป็นผู้ลงนามอนุมัติให้ฝากในบันทึกขออนุมัติฝากเงินใบนำฝากเงินนอกงบประมาณข้อ ๖ การนำเงินนอกงบประมาณฝากหน่วยการคลังให้นำฝากพร้อมด้วยสมุดใบนำฝากเงินนอกงบประมาณ สมุดคู่ฝากเงินนอกงบประมาณและบันทึกขออนุมัติฝากเงินโดยให้ผู้ที่หัวหน้าหน่วยงานแต่งตั้งลงลายมือชื่อในใบนำฝากเงินนอกงบประมาณ และบันทึกขออนุมัติฝากเงินให้หัวหน้าหน่วยการคลังและเจ้าหน้าที่ผู้ที่ได้รับมอบหมายจากหัวหน้าหน่วยการคลังลงลายมือชื่อรับเงินในใบนำฝากเงินนอกงบประมาณและสมุดคู่มือฝากเงินนอกงบประมาณและให้หัวหน้าหน่วยงานเป็นผู้ลงลามอนุมัติให้ฝากในบันทึกขออนุมัติฝากเงินใบนำฝากเงินนอกงบประมาณและต้นขั้วใบนำฝากเงินนอกงบประมาณข้อ ๗ กรณีการนำฝากหรือถอนเงินนอกงบประมาณประเภทที่มีวัตถุประสงค์เกี่ยวกับดอกผลโดยเฉพาะให้หน่วยงานผู้ฝากเงินแจ้งกองการเงิน สำนักการคลังหรือหน่วยการคลังแล้วแต่กรณีเพื่อนำฝากเข้าหรือถอนออกจากบัญชี<เงินฝากธนาคารที่แยกควบคุมต่างหากข้อ ๘ สมุดใบนำฝากนอกงบประมาณและสมุดคู่มือฝากเงินนอกงบประมาณให้เป็นไปตามแบบที่ปลัดกรุงเทพมหานครกำหนดข้อ ๙ การถอนเงินฝากนอกงบประมาณให้นำระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงินการนำส่งเงิน และการตรวจจ่ายเงินมาใช้บังคับโดยอนุโลมข้อ ๑๐ บัญชีเงินฝากนอกงบประมาณที่ไม่มียอดคงเหลือและไม่มีรายการเคลื่อนไหวเป็นเวลานานตั้งแต่๒ ปีขึ้นไป หรือมียอดเงินคงเหลือในบัญชีแต่ไม่มีรายการเคลื่อนไหวเป็นเวลานานตั้งแต่๕ ปีขึ้นไป ให้หน่วยงานเจ้าของเงินนอกงบประมาณขอปิดบัญชีหรือถอนเงินเพื่อนำส่งเป็นรายได้ของกรุงเทพมหานครต่อผู้มีอำนาจตามข้อ ๔ แล้วแต่กรณีข้อ ๑๑ ให้หน่วยงานที่มีเงินนอกงบประมาณฝากกองการเงินสำนักการคลังจัดทำรายงานยอดเงินคงเหลือตามประเภทเงินฝาก ส่งสำนักการคลังจำนวน ๒ชุด ภายในวันที่ ๑๕ ของเดือนถัดไปข้อ ๑๒ ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นกรณีๆ ไปข้อ ๑๓ ให้ปลัดกรุงเทพมหานครรักษาการตามระเบียบนี้และให้มีอำนาจออกคำสั่งเพื่อปฏิบัติให้เป็นไปตามระเบียบนี้ประกาศ ณ วันที่ ๑๑ มิถุนายน พ.ศ. ๒๕๓๖ร้อยเอก กฤษฎาอรุณวงษ์ ณ อยุธยาผู้ว่าราชการกรุงเทพมหานครระเบียบกรุงเทพมหานครว่าด้วยเงินนอกงบประมาณ(ฉบับที่ ๒) พ.ศ. ๒๕๔๒[๔]วชิระ/จัดทำ๑มีนาคม ๒๕๕๐[๑] ราชกิจจานุเบกษา เล่ม ๑๑๐/ตอนที่๘๙/หน้า ๑/๘ กรกฎา ๒๕๓๖[๒] บทนิยามคำว่า หน่วยการคลัง แก้ไขเพิ่มเติมโดย ระเบียบกรุงเทพมหานครว่าด้วยเงินนอกงบประมาณ(ฉบับที่ ๒) พ.ศ. ๒๕๔๒[๓] บทนิยามคำว่า หัวหน้าหน่วยการคลัง แก้ไขเพิ่มเติมโดยระเบียบกรุงเทพมหานครว่าด้วยเงินนอกงบประมาณ (ฉบับที่ ๒) พ.ศ. ๒๕๔๒[๔] ราชกิจจานุเบกษา เล่ม ๑๑๖/ตอนพิเศษ ๖๑ง/หน้า ๒๖/๒๗ สิงหาคม ๒๕๔๒